《颍川侯祠（点苍山、白石江皆颍川战地）》
明代·张含

野老争传傅颍川，当年功业建南滇。
平蛮营垒苍山外，破虏旌旗白石边。
只见荒祠通落日，不闻遗像照凌烟。
阴风古树无穷恨，常为英雄吊九泉。

作者简介：云南永昌人（今云南省保山市隆阳区）人，字愈光。正德中举人。少与杨慎同学，至老互相唱酬。尝师事李梦阳，友何昌友。工诗。有《禺山诗选》、《禺山七言律钞》、《禺山文集》。